stanford-oval/wikipedia huggingface dataset:
Kreikan maavoimat
Kalusto > Käsi- ja ryhmäaseet

Pistoolit ja puoliautomaattiaseet
Colt M1911A1
HK USP
CZ 75
Glock 17
HK MP5
HK MP5SD
HK MP7
FN P90
Uzi
Rynnäkkökiväärit ja kiväärit
HK G3A3/G3A4
M16A2/M16A3/M16A4
M4 carbine
M4A1
Close Quarter Battle Receiver (CQBR)
M14
AK-74
M1 Garand
FN SCAR
G36
Tarkkuuskiväärit
G3A3ZF
M110 SASS
Accuracy International Arctic Warfare
Kefefs
Steyr SSG
Barrett M82A1M
Barrett M95
Haulikot
Benelli M4
Konekiväärit
HK11
FN MINIMI
FN MAG
MG3
M60
M2
Kraanaattiampumalaitteet
M203
M79
HK GMG
MK19 Mod3
Kalusto > Ilma-alukset

Helikopterit
AH-64A Apache
Bell 205
Bell 206
Bell 212
CH-47 Chinook
NH-300C
NH90
OH-58 Kiowa
UH-1 Iroquois
Lentokoneet
C-12 Huron
Cessna 185
U-17
Miehittämättömät ilma-alukset
SAGEM Sperwer
Kalusto > Ilmatorjuntajärjestelmät

Ilmatorjuntaohjukset
ASRAD-HELLAS
FIM-92 Stinger
MIM-23 Hawk
SA-8 Gecko
TOR-M1
Ilmatorjuntatykit
Rheinmetall Rh202
ZU-23
Maalinosoitustutkat
Casta 2E1
P-19
Aiheesta muualla

Kuvia tai muita tiedostoja aiheesta Kreikan maavoimat Wikimedia Commonsissa
Ελληνικός Στρατός – Hellenic Army. Kreikan maavoimien verkkosivut. (kreikaksi) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List of equipment of the Hellenic Army
Kreikkalaisia sotilaita IFOR-joukoissa Bosnia-Hertsegovinassa.
Kreikan maavoimien sotalippu.
Kreikan maavoimien ajoneuvojen tunnusmerkki.
Kreikan armeijan sotilaita.
Eusoneita, presidentillistä vartiokaartia.
Leopard 2A6 HEL -panssarivaunu.
Leopard 1 -panssarivaunu.
M113 -miehistönkuljetusajoneuvo.
Panhard VBL -maastoajoneuvo.
Mercedes-Benz G-sarjan ambulanssiversio.
BGM-71 TOW -panssarintorjuntaohjus.
M40A1 106 mm Recoilless Rifle -sinko.
AH-64A Apache -taisteluhelikopteri.
CH-47 Chinook -kuljetushelikopteri.
C-12 Huron -lentokone.
Käännös suomeksi
Linnavuori (täsmennyssivu)

Linnavuori voi tarkoittaa seuraavia:
Muinaisjäännös

linnavuori, muinainen puolustusvarustus
Usean muinaisen puolustusvarustuksen sijaintipaikkana olevan mäen nimi Suomessa:
Luonnonmaan linnavuori Naantalissa
Repolan Linnavuori Nousiaisissa
Seppälän Linnavuori Laitilassa
Sulkavan Linnavuori
Suuri Pyhäkalan Linnavuori Lappeenrannassa
Asutusnimi

Linnavuori, kulmakunta Maskussa
Linnavuori, asuinalue Naantalissa
Linnavuori, asuinalue Nokialla
Linnavuori, alue Budapestissa
Henkilön nimi

Frans Linnavuori (1880–1926), suomalainen säveltäjä ja kirkkomuusikko
Leander Linnavuori (1871–1917), suomalainen opettaja ja toimittaja
Rauno E. Linnavuori (1927–2019), suomalainen hyönteistutkija
Tauno Linnavuori (1907–1965), suomalainen kirjailija ja toimitussihteeri.
Lisa Larsen

Lisa Larsen Tour de Skillä 2010.
Lisa Larsen (s. 25. joulukuuta 1990) on ruotsalainen hiihtäjä ja suunnistaja. Hän on saavuttanut hiihdossa useita nuorten MM-mitaleita.
Larsen kilpaili maastohiihdon maailmancupissa ensimmäisen kerran Lahdessa maaliskuussa 2009. Tour de Skillä 2009–2010 hän sijoittui 29:nneksi. Henkilökohtaisissa kilpailuissa hän sijoittui kymmenen parhaan joukkoon ensimmäisen kerran Jällivaarassa marraskuussa 2012 oltuaan seitsemäs.
Johannes Alfthan

Johannes Alfthan
Johannes Alfthan (4. heinäkuuta 1830 Viipuri – 20. lokakuuta 1893 Tukholma) oli suomalainen toimittaja, kirjankustantaja ja ruotsiksi kirjoittanut kirjailija. Hän julkaisi valtaosan tuotannostaan Ruotsissa.
Alfthanin vanhemmat olivat viipurilainen tukkukauppias ja kynttilätehtailija, kuvernementinsihteeri Anton Alfthan ja Helena Schroeder. Hän kävi Viipurin lukiota ja pääsi ylioppilaaksi 1847. Alfthan erotettiin Helsingin yliopistosta hänen esitettyään ajatuksia jotka olivat liian vapaamielisiä viranomaisille Euroopan hullun vuoden 1848 jälkimainingeissa. Hän muutti Viipuriin, ryhtyi 1851 kirjakauppiaaksi ja kustantajaksi sekä julkaisi Wiborg-lehteä 1855-1860. Liiketoimet eivät kuitenkaan sujuneet odotetusti ja niinpä Alfthan myi lopulta omistamasa kirjapainon, kirjakaupan ja sanomalehden. Hän asettui asumaan perheineen vaimonsa perinnöksi saamaan Vahvaniemen taloon.
Konkurssin tehtyään ja vaimonsa kuoltua 1866 Alfthan muutti Tukholmaan perheen kahden vanhimman pojan kanssa kolmen nuoremman lapsen jäädessä Suomeen sukulaisten ja ystävien kasvatettavaksi. Ruotsissa Alfthan hankki elantonsa kirjallisilla töillä muun muassa romaanilla ja kertomuksilla. Hän toimi myös aikakauskirjojen avustajana. Alfthan eli loppuvuotensa suuressa köyhyydessä ja hän menetti näkönsä viimeisenä elinvuotenaan.
Kenraali ja kuvernööri Georg von Alfthan oli Johannes Alfthanin veli. Osuustoimintamies, Hankkijan ensimmäinen toimitusjohtaja Benjamin Alfthan oli Johannes Alfthanin ja tämän puolison Viktorina Tavastin poika.
Teoksia

Italine : lyriska skaldeförsök af I. J. Cederwaller & Son, Wiborg 1850
Noveller och skizzer från Finland, Polen och Ryssland 1. Alb. Bonnier, Stockholm 1870
Viborgska smällen : berättelse från slutet af femtonde seklet. Ebeling & Comp., Stockholm 1870
Gotland i merkantilt, nautiskt och geografiskt afseende. S. Flodin, Stockholm 1871
Kort Handbok i handelsvetenskapena. Kjellberg & Åström, Stockholm 1871-1874
En sommarsaga från Finland, berättad af Johannes Alfthan. Alb. Bonnier, Stockholm 1872
Nanny på Högklint : berättelse från Gotland. Stockholm 1872
Gustaf Adolfs och Wallensteins första möte. J.W. Svensson, Stockholm 1873
Magneten på Malta : berättelse. Gleerup, Stockholm 1881
Molnbilder : dikter. Wiborg 1881
Den förmodade nihilisten : berättelse. Gleerup, Stockholm 1882
Ett godtgjordt ungdomsfel. Stockholm 1892
Aiheesta muualla

Vapaasti ladattavia Johannes Alfthanin e-kirjoja Projekti Lönnrotilla
Jerry Sloan

| Jerry Sloan |
| --- | --- |
 Sloan vuonna 1969.
Henkilötiedot
Koko nimi:  Gerald Eugene ”Jerry” Sloan
Syntynyt: 28. maaliskuuta 1942 McLeansboro, Illinois, Yhdysvallat
Kuollut: 22. toukokuuta 2020 (78 vuotta)
Kansalaisuus:   Yhdysvallat
Koripalloilija
Lempinimi:  Spider
Pelipaikka:  Heittävä takamies / Pieni laitahyökkääjä
Pituus:  196 cm
Paino:  88 kg
NBA-varaus:  4. varaus 1965 (Baltimore Bullets)
Pelaajaura
Yliopistojoukkueet
1962–1965:  Evansvillen yliopisto
Seurajoukkueet
1965–1966 1966–1976:  Baltimore Bullets Chicago Bulls
Valmennusura
1978–1979 1979–1982 1985–1988 1988–2011:  Chicago Bulls (apuv.) Chicago Bulls Utah Jazz (apuv.) Utah Jazz
Gerald Eugene ”Jerry” Sloan (28. maaliskuuta 1942 McLeansboro, Illinois – 22. toukokuuta 2020) oli yhdysvaltalainen koripallovalmentaja ja koripalloilija. Pelaajana Sloan edusti Baltimore Bulletsia ja pitkään Chicago Bullsia jossa oli 1960- ja 1970-lukujen taitteessa sarjan parhaimmistoa. Valmentajana Sloan valmensi Bullsia ja vuosien 1988–2011 ajan Utah Jazzia, ja kumpikin joukkue on jäädyttänyt Sloanin pelipaidan. Sloan on pisimpään saman NBA-seuran päävalmentajana toiminut henkilö ja eräs eniten otteluvoittoja keränneistä NBA-valmentajista. Hänet on nimetty Basketball Hall of Fameen.
Elämä ja ura

Sloan pelasi yliopistokoripalloa vuosina 1962–1965 Evansvillen yliopiston joukkueessa. Baltimore Bullets varasi Sloanin NBA:han neljännellä varausvuorolla vuoden 1965 varaustilaisuudessa. Hän edusti Bulletsia yhden kauden ajan ja siirtyi Chicago Bullsiin jossa pelasi kymmenen kautta. Sloan valittiin NBA:n tähdistöotteluun vuosina 1967 ja 1969 ja kuudesti NBA:n puolustustähdistöön (neljästi ykkös- ja kahdesti kakkosjoukkueeseen).
NBA-valmennusuransa Sloan aloitti Bullsissa, missä hän toimi sekä apu- että päävalmentajana. Bullsista hän siirtyi Utah Jazziin, jonka päävalmentajana hän toimi yhtäjaksoisesti lähes 23 kauden ajan. Kyseessä on NBA:n historian pisin päävalmentajuusjakso samassa seurassa. Sloan on yksi neljästä NBA:ssa vähintään 15 peräkkäisenä kautena joukkueensa positiiviseen voitto–tappiosuhteeseen johdattanut valmentaja ja ainoa, joka on yltänyt tähän yhdessä seurassa. Sloan valittiin useasti NBA:n kuukauden valmentajaksi, mutta hän ei koskaan voittanut NBA:n vuoden valmentajan palkintoa. Hän valmensi Jazzin NBA:n finaaleihin kahdesti, vuosina 1997 ja 1998, joukkueen taipuessa kummallakin kerralla Michael Jordanin tähdittämälle Bullsille.
Bulls on jäädyttänyt Sloanin pelipaidan tämän pelinumerolla 4 ja Jazz numerolla 1223, joka on Sloanin Jazz-ajan otteluvoittojen määrä. Vuonna 2009 hänet nimettiin Basketball Hall of Fameen.
Sloanilla diagnosoitiin Parkinsonin tauti ja dementia vuonna 2016. Miehen tila heikkeni viimeisten elinvuosien aikana ja hän kuoli 22. toukokuuta 2020.
Aiheesta muualla

Kuvia tai muita tiedostoja aiheesta Jerry Sloan Wikimedia Commonsissa
Lovebugs

Lovebugs on sveitsiläinen brittipop-yhtye. Lovebugs perustettiin vuonna 1992 ja sen perustivat Adrian Sieber, Sebastian "Baschi" Hausmann ja rumpali Julie. Yhtye on yksi Sveitsin menestyneimpiä.[lähde? ] Yhtye edusti Sveitsiä vuoden 2009 Eurovision laulukilpailussa kappaleella "The Highest Heights", mutta ei päässyt semifinaalista finaaliin.
Albumit

1994: Fluff
1995: Tart
1996: Lovebugs
1997: Lovebugs (remix album)
1999: Live via satellite - the radio X-Session
2000: Transatlantic Flight
2001: Awaydays
2003: 13 Songs With a View
2005: Naked (Unplugged)
2006: In Every Waking Moment
2009: The Highest Heights
2009: Only Forever - the Best of Lovebugs
2012: Life is Today
Aiheesta muualla

Lovebugsin kotisivut
Lovebugsin MySpace
Lisa Kekaula

Lisa Kekaula (s. 31. heinäkuuta 1967 Los Angeles, Kalifornia) on yhdysvaltalainen rock-muusikko. Hänet tunnetaan parhaiten The Bellrays -yhtyeen laulusolistina.
Kekaula oli mukana kahdella house-yhtye Basement Jaxxin singlellä: "Good Luck" (sijoittui Britannian singlelistan 12. sijalle) ja "U Don't Know Me" (sijoittui Britannian singlelistan 26. sijalle).
Linnea

| Linnea |
| --- | --- |

Nimipäivä:   
– suomenkielinen:  3. elokuuta
– ruotsinkielinen:  3. elokuuta
– ortodoksinen:  –
Muunnelmia:  Neea, Nea
Vastineita eri kielissä:  –
Nimen alkuperä:  Carl von Linné sekä kasvilaji vanamo (Linnaea borealis)
Infobox OKNimi-testi OK: 
Linnea (tai Linnéa) on naisen etunimi. Sen nimipäivä on 3. elokuuta. Nimi tarkoittaa ruotsiksi vanamoa ja tulee sen tieteellisestä nimestä Linnaea borealis. Kasvi on nimetty luonnontieteilijä Carl von Linnén mukaan.
Vuoden 2019 loppuun mennessä Suomessa on nimi Linnea annettu 31 649 naiselle ja alle 25 miehelle.
Tunnettuja Linnea-nimisiä henkilöitä

Linnea Ceder (s. 2002), suomalainen taitoluistelija
Linnéa Claeson (s. 1992), ruotsalainen käsipalloilija
Linnea Dale (s. 1991), norjalainen laulaja
Linnea Gustafsson (s. 1986), ruotsalainen suunnistuksen maailmanmestari
Linnea Henriksson (s. 1986), ruotsalainen jazz- ja poplaulaja ja lauluntekijä
Linnea Kuuluvainen (s. 1996), suomalainen kirjailija
Linnea Kuusela (s. 2002), suomalainen lentopalloilija
Linnea Leino (s. 1994), suomalainen näyttelijä
Linnea Meder (s. 1947), HYY Yhtymän entinen toimitusjohtaja
Linnea Melotindos (s. 2000), suomalainen jääkiekkoilija
Linnéa Mynttinen (s. 1936), suomalainen Punaisen Ristin palkitsema "Ennakkoluuloton Edelläkävijä"
Linnea Nevalainen (s. 2005), suomalainen salibandyn pelaaja
Linnea Parkkonen (s. 1995), suomalainen lasten- ja nuortenkirjailija
Linnea Piponius (1896–1979), suomalainen taidemaalari
Linnea Röhr (s. 2002), suomalainen lapsinäyttelijä
Linnea Skog (s. 2003), suomalainen näyttelijä
Linnea Vihonen (s. 1985), suomalainen kokki
Linnéa Åberg (s. 1996), ruotsalainen jalkapalloilija
Linnéa Ågren (s. 1991), ruotsalainen jalkapalloilija
Kuvitteellisia Linnea-nimisiä

Christina Björkin lastenkirjojen Linnea kylvää ja kasvattaa sekä Linnea maalarin puutarhassa päähenkilö Linnea.
Muut

Kansalliskirjaston tietokantapalvelu on nimeltään Linnea
Joensuun postitalo

Postitalo joenrannasta päin kuvattuna.
Joensuun postitalo valmistui vuonna 1955  Rantakadulle Pielisjoen rantaan Joensuun keskustaan. Sitä ennen posti toimi Mustosen talossa Ranta- ja Koskikadun kulmassa.
Talo rakennettiin alun perin myös jakelukeskusta ja valtion puhelinkeskusta varten. Postitalossa toimi vuosikymmenien ajan lennätin, kaukopuhelupalvelut, postipankki ja lajittelukeskus. Posti muutti pois Kauppakadulle vuonna 2009.  Jo sitä ennen 5-kerroksisesta talosta oli muodostunut useiden eri alojen pienten yrityksen toimitalo.
Linus Sebastian

| Linus Sebastian |
| --- | --- |
 Linus Sebastian vuonna 2023.
Henkilötiedot
Syntymäaika:  20. elokuuta 1986 (ikä 38)
Syntymäpaikka:  Vancouver, Kanada
Kansalaisuus:  Kanada
Ammatti:  tubettaja
Puoliso(t):  Yvonne Ho
Lapset:  3
Youtube-tiedot
Tyylilajit:  tietotekniikka
Tilaajamäärä:  15,9 milj. (lokakuu 2024)
Katselukerrat:  8,1 mrd. (lokakuu 2024)
Kanavan sisällön kieli:  englanti
Kanavan osoite
Linus Gabriel Sebastian (s. 20. elokuuta 1986, Vancouver, Kanada) on kanadalainen tubettaja, joka tunnetaan parhaiten teknologiaa käsittelevästä Linus Tech Tips -kanavastaan Youtubessa.
Elämä

Linus Gabriel Sebastian syntyi 20. elokuuta 1986 Vancouverissa, Kanadassa, ja hän kasvoi Maple Ridgessä. Hänellä todettiin tarkkaavaisuushäiriö ADHD lapsena. Hänen vanhempansa olivat farmareita. Sebastian meni naimisiin 20. toukokuuta 2011 Yvonne Hon kanssa ja heillä on kolme lasta.
Sebastian työskenteli aiemmin lakkautetussa kanadalaisessa tietokonekaupassa NCIX:ssä. Yritys pyysi häntä isännöimään teknologiakanavaansa, joka luotiin auttamaan tuotteiden esittelyssä. Sebastianin apuna oli tuntematon kameramies ja editoija, ja hän työskenteli rajallisilla resursseilla ja kuvasi videoita kameralla, joka oli lainattu yrityksen toimitusjohtajan pojalta. Kanavan alkuvuosien korkeiden kustannusten ja alhaisten katsojamäärien vuoksi Sebastiana kehotettiin luomaan Linus Tech Tips -kanava halvemmaksi NCIX-kanavaksi, jotta tuotantoarvot olisivat alhaisemmat vaikuttamatta NCIX-brändiin. Hän kuvaili TigerDirectiä ja Neweggia kilpailijoiksi. Linus Tech Tips luotiin 24. marraskuuta 2008. Lopulta hän jätti NCIX:n perustaakseen Linus Media Groupin (LMG) yrityksen johtamista koskevan kiistan seurauksena. Hän neuvotteli sopimuksen, jossa hän voisi pitää Linus Tech Tipsin LMG:n omaisuutena niin kauan kuin hän allekirjoittaa kilpailukieltolausekkeen.
Vuonna 2014 haastattelussa Tech.co-teknologian startup-sivustolle Sebastian sanoi, että hänen suosikki YouTube-käyttäjänsä olivat TotalBiscuit, Marques Brownlee ja Austin Evans. Syyskuussa 2021 Sebastian paljasti lähes 225 000 dollarin henkilökohtaisen sijoituksen Framework Computeriin, modulaaristen kannettavien tietokoneiden valmistajaan. 18. toukokuuta 2023 Sebastian ilmoitti jättävänsä Linus Media Groupin toimitusjohtajan tehtävät ja siirtyvänsä luovaan rooliin Chief Vision Officer 1.7.2023 alkaen. Sebastianin kanavalla on 15,9 miljoonaa tilaajaa ja yli 8,1 miljardia katselukertaa lokakuussa 2024.
Aiheesta muualla

Youtube
Wikimedia Commonsissa on kuvia tai muita tiedostoja aiheesta .
Jukajoen ruukki

Jukajoen ruukki toimi Pohjois-Karjalassa Kontiolahden Kontiomäellä Kangasveteen laskevan Jukajoen varrella vuosina 1860–1865. Ruukin perusti Johan Lukkarinen 1860 ja se sai toimiluvan 1862. Ruukki valmisti kankirautaa ja lisäksi rautatuotteita kuten lapioita ja ankkureita.
Jukajoen ruukin jäänteitä on säilynyt Jukajoen molemmilla rannoilla. Ruukin kohdalla joen poikki kulkee kivistä ja maasta rakennettu pato joka kääntyy joen itärannalla kaakkoon jatkuen metsän sisään. Padon läpi kulkee vanha uittoränni tai voimakanava. Jukajoen itärannalla on maakumpu ja joitain rakenteiden jäännöksiä; länsirannalla on taas lohkotuista kivistä ladottuja rivejä jotka saattavat olla rakennuksen perustuksia. Noin 200 metriä entiseltä ruukin paikalta pohjoiseen sijaitsee vanha luonnonkivistä ladottu korkea pato ja myllyn rauniot.
Joensuun ruukki

Joensuun eli Åminneforsin ruukki (ruots. Åminnefors bruk) perustettiin 1876 Pohjan pitäjässä Pohjanpitäjänlahden rannalle pari kilometriä Pohjankurun rautatieasemalta Karjaanjoessa olevan Åminnekosken (putouskorkeus 3,6 m, 430 hv) partaalle. Siihen kuuluvat Åminnen ja Estbölen säteri sekä Lillforsin verotilat sekä mainittu koski.
Ensimmäiset laitokset perusti 1876 Adam Hård af Segerstad, joka 1874 oli saanut lupakirjan ohutlevyvalssilaitoksen ja sahanterätehtaan rakentamiseen. Parin vuoden kuluttua ruukin otti haltuunsa osakeyhtiö, joka joutui pian suoritustilaan. Yritystä lainalla auttanut Suomen valtio osti ruukin pakkohuutokaupalla 1880 ja myi sen 1882 edelleen parille liikemiehelle. Tehdas varustettiin nyt kolmen tonnin Martin-uunilla, joka oli kolmas Suomessa, ja kankirautavalssilaitoksella. Toistamiseen ruukki joutui vararikkoon 1889. Seuraavana vuonna sen osti Fiskars Oy. Vuonna 1902 rakennettiin pato koko putouksen yli, 1906 hankittiin uusi seitsemän tonnin Siemens-Martin-uuni. Samana vuonna rakennettiin kapearaiteinen sähkörautatie Pohjankurun rautatieasemallelle. Vuonna 1909 tehdas varustettiin uudenaikaisella laboratoriolla, seuraavana vuonna voimakeskusasemalla. Tuotanto käsitti silloin kankirauta- ja levyvalssituotteita, arvo noin 800 000 mk. Raaka-aineena käytettiin ruotsalaista takkirautaa tai Trollshofdan masuunissa ruotsalaisista malmeista sulatettua takkirautaa.
1900-luvun alussa työntekijöitä oli noin sata, ja he asuivat ruukin asunnoissa. Heillä oli Fiskarin ruukin kanssa yhteinen sairas- ja hautausapukassa.
Ruukki perustettiin Länsi-Uudellemaalle Pohjan pitäjän Mustionjoen kosken varteen vuonna 1877 sinkkisulattamona, jossa sulatettiin Orijärven kaivoksen sinkkimalmia. Sinkkisulattamo lopetettiin jo vuonna 1883, mutta raudan valmistus ruukin masuunissa jatkui vuoteen 1977 saakka.
Ruukki siirtyi 1890-luvulla Fiskars-yhtiön haltuun. Ruukkialueelle valmistui vesivoimalaitos 1910, ja vuonna 1930 valmistui valssaamo. Nykyisin teollinen toiminta jatkuu ruukkialueella niin, että valssaamossa valmistetaan betoniteräksiä Celsa Groupin nimellä ja Lesjöfors Springs valmistaa alueella jousia.
Luettelo Suomen kauppaloista

Tämä on luettelo Suomen kauppaloista. Kauppalat lakkautettiin kuntamuotona vuonna 1977 ja kauppalat muutettiin kaupungeiksi.
Jeffrey Schlupp

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jeffrey Schlupp
Syntymäaika: 23. joulukuuta 1992
Syntymäpaikka: Hampuri, Saksa
Pelipaikka: vasen laitalinkki
Pituus: 178 cm
Lempinimi: Jeff
Seura
Seura: Crystal Palace
Pelinumero: 15
Junioriseurat
2005–2010: Leicester City
Seurat
| Vuodet | Seura | O | (M) |
| 2010–2017 | Leicester City | 126 | (10) |
| 2011 | → Brentford | 9 | (6) |
| 2017– | Crystal Palace | 179 | (16) |
Maajoukkue
| 2011– |  Ghana | 20 | (1) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2023.  Maajoukkueuran tilastot päivitetty 23. kesäkuuta 2023.
Jeffrey ”Jeff” Schlupp (s. 23. joulukuuta 1992 Hampuri, Saksa) on saksalaissyntyinen ghanalainen jalkapalloilija, jonka seura on Englannin valioliigassa pelaava Crystal Palace FC. Vasenjalkainen Schlupp on pelipaikaltaan vasen laitalinkki, mutta uransa hän aloitti hyökkääjänä. Schlupp kuuluu myös Ghanan jalkapallomaajoukkueeseen.
Ura > Seurajoukkueura

Schlupp debytoi Leicester Cityn edustusjoukkueessa kaudella 2010–2011, kun seura pelasi Englannin mestaruussarjassa. Keväällä 2011 hän oli lainalla Englannin ykkösliigan Brentford FC:ssä, jossa hän teki yhdeksässä pelissä kuusi maalia. Kaudella 2013–2014 Leicester voitti Mestaruussarjan mestaruuden ja nousi Valioliigaan kaudeksi 2014–2015. Schlupp teki valioliigadebyyttinsä elokuussa 2014 Evertonia vastaan. Avausmaalinsa hän teki saman vuoden lokakuussa Burnley FC:n verkkoon. Kaudella 2014–2015 Schlupp teki 32 ottelussa kolme maalia. Seuraavalla kaudella hän pelasi 24 valioliigaottelua, joista 14 avauskokoonpanossa, ja teki yhden maalin Leicesterin voittaessa valioliigan mestaruuden.
Schlupp pelasi syyskaudella 2016 kolmessa Mestarien liigan ja neljässä Valioliigan ottelussa. Hän siirtyi Valioliigan Crystal Palaceen 13,8 miljoonalla eurolla tammikuussa 2017. Hän on pelannut Palacessa kesäkuun 2023 loppuun mennessä 179 liigaottelua ja tehnyt 16 maalia.
Ura > Maajoukkueura

Saksassa ghanalaisille vanhemmille syntynyt Schlupp sai valita maajoukkueensa synnyinmaansa, vanhempiensa kotimaan ja Englannin, jossa hän oli pitkään pelannut, väliltä. Hän debytoi Ghanan jalkapallomaajoukkueessa marraskuussa 2011 ystävyysottelussa Gabonia vastaan. Avausmaali syntyi kesäkuussa 2014 Afrikan-mestaruuskarsintaottelussa Mauritiusta vastaan.
Saavutukset

Leicester City
Englannin Valioliiga:  mestaruus 2015-2016
Englannin mestaruussarja: voitto 2013-2014
Aiheesta muualla

Kuvia tai muita tiedostoja aiheesta Jeffrey Schlupp Wikimedia Commonsissa
Crystal Palace – Englannin Valioliiga
1 Henderson |
2 Ward |
3 Mitchell |
4 Holding |
5 Andersen |
6 Guéhi |
7 Sarr |
8 Lerma |
9 Ayew |
10 Eze |
11 França |
12 Muñoz |
14 Mateta |
15 Schlupp |
17 Clyne |
18 Kamada |
19 Hughes |
20 Wharton |
22 Edouard |
26 Richards |
28 Doucouré |
29 Ahamada |
31 Matthews |
32 Johnstone |
34 Riad |
Manageri Glasner
Leo-Club

Leo Club logo
Leo Club (suom. Leoklubi) on Lions Clubs Internationalin kansainvälinen nuorisoaktiviteetti. Toiminta tapahtuu leoklubeissa, joita tukevat, auttavat ja ohjaavat niiden perustajina toimineet lionsklubit, niin kutsutut taustaklubit. Leot on hyväntekeväisyysjärjestö. Leoklubin jäsentä kutsutaan leoksi.
Tarkoituksena järjestöihin kuuluvilla leoilla on auttaa erilaisia ihmisiä tai ihmisryhmiä. Leot ovat iältään 12-30-vuotiaita nuoria henkilöitä ja uskonnollisesti sekä poliittisesti sitoutumattomia. Kirjaimet L, E ja O tulevat englannin kielen sanoista Leadership, Experience ja Opportunity, eli johtajuus, kokemus ja mahdollisuus.
Ensimmäinen leoklubi syntyi Pennsylvaniassa 5. joulukuuta 1957. Suomeen ensimmäinen klubi, Helsinki/Lauttasaari, perustettiin virallisesti vuonna 1967. Nykyään leotoimintaa on yli 150 maassa, Euroopassa muun muassa Saksassa, Itävallassa, Ranskassa ja Italiassa. Leotoimintaa on myös Suomessa.
Leot Suomessa

Tällä hetkellä Suomessa on noin 15 klubia ja 150 jäsentä. Klubeja löytyy Suomessa Helsingistä Ouluun.  Suomi on yksi suurimmista ja aktiivisimmista Lions maista Euroopassa suhteutettuna maan väkilukuun.
Suomen Leot ovat 12-30-vuotiaita nuoria. Klubilaiset toimii itsenäisesti järjestäen erilaisia hyväntekeväisyys aktiviteettejä ympäri Suomen omalla paikkakunnalla. Tämän lisäksi Suomen tasolla järjestetään muutamia kertoja vuodessa yhteisiä tapahtumia Suomen Leojen kesken. Aktiviteettien lisäksi toimintaan kuuluu yhdessäolo ja hauskan pito.
Pyrkimys on leojen sloganin mukaan ”Palvella yhdessä”. Avainsanana kaikessa on yhdessä tekeminen, mikä tekee myös auttamisesta mukavaa yhdessäoloa. Jokainen klubi toimii itsenäisesti ja valitsee itse, millaisia aktiviteetteja ja muita tapahtumia haluaa järjestää.
Aktiviteetit

Leojen vuotuisia aktiviteetteja on mm. Hyvänmielenpäivä, Auta Lasta, Auta Perhettä sekä pääsiäismunajahti.
Leot ovat vuosien ajan käyneet pyhäinpäivänä paikallisilla hautausmailla ajatuksenaan jakaa lämmintä mehua ja piparia ilmaiseksi tarkoituksena jakaa hyvää mieltä hautausmaan kävijöille. Leot käyttävät päivästä nimeä Hyvänmielenpäivä, ja ajatuksena onkin lämmittää mieliä. Tapahtuma on toteutettu monena vuonna peräkkäin useassa kaupungissa.
Auta Lasta, Auta Perhettä –aktiviteetti on rantautunut Suomeen sekä leojen että leijonien keskuuteen alun perin Keski-Euroopasta, jossa leot ovat kehittäneet aktiviteetin. Auta Lasta, Auta Perhettä –aktiviteetin ajatuksena on pyytää kaupan asiakasta ostamaan yhden ylimääräisen tuotteen, joka lahjoitetaan apua tarvitsevalle taholle. Lahjoitukset on lahjoitettu leoklubin valitsemalle taholle, esimerkiksi Ensi- ja turvakodeille, Hope ry sekä kaupungin sosiaalitoimelle. Tuote voi olla mitä tahansa mikä ei mene nopeasti pilalle.
Leo Club Ylivieskan alun perin kehittämä munajahti kokoaa yhteen paikalliset leot ja lapsiperheet pääsiäisen aikaan. Munajahdissa lapset pääsevät etsimään piilotettuja suklaamunia ympäri rajattua aluetta. Lapset ovat yleensä jaettu eri ikäsarjoihin, näin kaikki saavat tasavertaisen mahdollisuuden löytää munia.  Pääsiäis munajahteja järjestetään nykyään useammassa Suomen kunnassa.